Maneres de viure | 2012 novembre 26
From the daily archives: "dilluns, novembre 26, 2012"
Maneres de viure amb el Gran Recapte del Banc dels Aliments 2012
By maneresdeviure On 26 novembre 2012 · Add Comment
Per segon any consecutiu el programa s’emet en directe des del Mercat de la Concepció de Barcelona per seguir en directe i des de primera hora l’edició 2012 del Gran Recapte que organitza el Banc dels Aliments.
Amb l’objectiu de transmetre i compartir aquest acte de solidaritat massiva en moments d’extrema dificultat com els que estem vivint, el programa Maneres de viure s’emetrà el proper dissabte 1 de novembre, en directe des del Mercat de la Concepció de Barcelona, un dels punts de recollida que el Banc dels Aliments distribueix per tot Catalunya amb motiu del Gran Recapte. Aquesta acció culmina el suport que un any més ofereix La Xarxa i els seus programes al Banc dels Aliments.
Des de les 8 del matí i fins les 11, Jordi Sacristán i tot l’equip i els col·laboradors compartiran tres hores de ràdio amb entrevistes i música en directe.
Conferència “Els mitjans de comunicació” a la Fundació Catalana Síndrome de Down
Aquest dimarts, Jordi Sacristán i Carme Parras, oferiran una xerrada sobre els mitjans de comunicació, obrint el cicle de conferències per a persones amb discapacitat intel·lectual que organitza la Fundació Catalana Síndrome de Down.
El cicle de conferències té com a objectiu proposar temes de debat vinculats a l’actualitat per tal que professionals d’àmbits molts diversos els expliquin de forma clara i senzilla a persones amb discapacitat intel·lectual. Jordi Sacristan, director i presentador del programa Maneres de viure a La Xarxa i Carme Parras, redactora del programa, obrem aquest cicle de conferències parlant dels mitjans de comunicació, explicant que és una notícia, com funcionen els diaris, la ràdio i la televisió i com és la feina de periodista. En la part final de conversaran amb els assistents per contestar les seves preguntes.
La conferència serà aquest dimarts 27 de novembre a les 19’30 al Centre Cultural Teresa Pàmies-Centre Cívic Urgell, c/ Compte d’Urgell, 145 de Barcelona.
A més dels funcionament dels mitjans de comunicació, la Fundació Catalana Síndrome de Down té previst debatre altres temes com la seguretat personal, la crisi econòmica o els drets de les persones amb discapacitat.